EkBass/fiwiki-20250220-pages-articles huggingface dataset:
Dnipron piiri

Dnipron piiri (; ennen vuotta 2016 Dnipropetrovskyi raion) on aluehallinnollinen piiri Ukrainan Dnipropetrovskin alueella. Piiri on perustettu vuonna 1965 ja sitä laajennettiin huomattavasti alueliitoksilla heinäkuussa 2020. Piiri rajoittuu idässä Novomoskovskin ja Synelnykoven piireihin, etelässä Zaporižžjan alueeseen (Zaporižžjan piiri) ja Nikopolin piiriin, lännessä Kryvyi Rihin ja Kamjansken piireihin sekä pohjoisessa Pultavan alueen Pultavan piiriin. Piirin hallinnollinen keskus on Dnipro (980 948 as., 2021). Dnipron piiri kuuluu Ukrainan aluehallinnon toiseen tasoon. Heinäkuussa 2020 Ukraina supisti Dnipropetrovskin alueen piirien lukumäärän seitsemään. Tällöin laajennetun Dnipron piirin uudeksi pinta-alaksi tuli 5 605,6 neliökilometriä. Ukrainan tilastokeskus arvioi Dnipron piirin väkiluvuksi 1 159 302 (1.1.2021). Kaupunkilaisiksi luokiteltiin prosenttia piirin asukkaista (1 050 870 as.), mikä muodostui kahden kaupungin (Dnipro ja Pidhorodne) sekä yhdeksän kaupunkityyppisen taajaman väestöstä. Ennen vuoden 2020 alueuudistusta, Dnipron piiri kattoi huomattavasti suppeamman pinta-alan ja piirissä asui vähemmän väkeä (2017 arvio 84 464 as.). Dnipropetrovskyi- Raion.png|Dnipron piiri (vuoteen 2016 saakka nimellä Dnipropetrovskin piiri) oli paljon nykyistä pienialaisempi ennen heinäkuun 2020 alueuudistusta. Dnipropetrovsk view 2015 tov-tob.jpg|Dnipro on suuri ukrainalainen kaupunki Dneprjoen varrella. == Lähteet == ==Aiheesta muualla== * Dnipropetrovska oblast,joka käsittelee alueen piirejä aiempaan aluehallinnolliseen jakoon pohjautuen (tietosanakirjan Isrorija mist i sil Ukrajinskoji RSR 4. voluumin Dnipropetrovska oblast - artikkelit Dnipron piiristä, ja siihen 7/2020 liitetyistä muista piireistä, ja näiden piirien paikkakunnista) (ukrssr.com.ua) Luokka:Dnipropetrovskin alueen piirit
Qalyub

Qalyub () on kaupunki Egyptin Qalyubiyyan maakunnassa Kairon pohjoispuolella. Kaupunki oli 1800-luvun loppupuoliskolle saakka Qalyubiyyan hallinnollinen keskus. ==Maantiede== Qalyub sijaitsee Egyptin al-Qalyubiyyan maakunnassa Ala- Egyptin alueella noin 15 kilometriä Kairosta pohjoiseen Niilin itäpuolella. Se on oman piirikuntansa (markaz) hallinnollinen keskus. Qalyubin kautta kulkee rautatie Kairosta Aleksandriaan. Kaupungin varsinainen keskusta on noin kilometrin rautatieaseman länsipuolella. Rautatien haara kulkee kohti Zagazigia. Kaupungista on yhteys myös Kairon ja Aleksandrian väliselle moottoritielle. Kaupungissa on kuusi moskeijaa. Kaupungin niin sanottu suurmoskeija Džami al-Zaynabi on peräisin 1100-luvulta. ==Historia== Kaupungin nykyinen nimi Qalyub on johdettu kreikankielisestä nimestä Kalliope (Καλλιοπε). Muutaman kilometrin päässä kaakossa sijaitsee muinainen Heliopolis. Muinaisen kaupungin raunioita käytettiin ilmeisesti Qalyubin kaupungin rakennusten rakennusmateriaalina. Johannes Nikiulainen mainitsee paikan kirjoittamassaan kronikassa Egyptin muslimivalloituksen yhteydessä. Johanneksen mukaan Amr Ibn al-As ylitti paikalla olleen kanavan rakennuttamalla sillan ja sai näin vallattua alueen muut kaupungit. Kaupunki kärsi huomattavasti Egyptin mamelukkien kausilla esimerkiksi verotuksen ja ryöstelyjen kautta. Koska Qalyub sijaitsi lähellä pääkaupunkia, siihen vaikuttivat usein myös maan sisäiset levottomuudet. 1400-luvun alussa sen kuvailtiin olevan osittain raunioina. Toisaalta se oli kauttakulkupaikka esimerkiksi Kairoon matkustaville lähetystöille. Sen kautta saapui esimerkiksi osmanien lähettiläitä. Arabit hävittivät kaupunkia Egyptin viimeisen itsenäisen mamelukkisulttaanin Tumanbein ja osmanisulttaani Selim I:n sodan aikana. Kaupungin myöhempään kehitykseen vaikuttivat etenkin al-Šawarabi-suvun jäsenet. Suku sai lähiseudulta huomattavia maaomaisuuksia ja sen jäsenet rakennuttivat esimerkiksi moskeijan ja seraljin kaupunkiin. He myös hoitivat al-Qalyubiyyan maakunnan kuvernöörien (šhaik al-arab) virkaa. Muhammad Ali rakennutti Qalyubiin puuvillatehtaan, sekä armeijan tukikohdan. Qalyub oli Qalyubiyyan hallinnollinen keskus vuoteen 1871 saakka, jolloin khediivi Ismail siirrätytti keskuksen nykyiseen Banhaan. Vuonna 2006 51 henkilöä kuoli Qalyubissa junien yhteentörmäyksessä. ==Väestö== Qalyubin asukasluku oli vuonna 2006 yhteensä 107 303. Sen asukkaat ovat pääasiassa muslimeja. == Lähteet == Luokka:Egyptin kaupungit
Minuf

Minuf tai Manuf () on kaupunki Egyptin Minufiyyan maakunnassa. Se oli maakunnan hallinnollinen keskus 1800-luvun alkupuoliskolle saakka, jolloin keskus siirtyi nykyiseen Šibin al-Kumin kaupunkiin. ==Maantiede== Minuf sijaitsee Egyptin Minufiyyan maakunnassa Ala-Egypti alueella. Se on oman piirikuntansa (markaz) hallinnollinen keskus. ==Historia== Minufin koptinkielinen nimi on Panouf Ris ja kreikankielinen Onohfis (Ονοὕφις). Bysantin valtakunnan kaudella paikka oli hiippakunnan keskus. Arabien valloitettua Egyptin paikkakunnasta tuli piirikunnan (kura) hallinnollinen keskus. Fatimidien valtakaudella kirjoittaneen Ibn Hawkalin mukaan Minufissa oli veronkantajan (amil) ja tuomarin (kadi) toimipaikka. Fatimidit uudistivat alueen hallintoa ja entisistä kura-alueista tuli osa suurempia maakuntia (amal). Niistä al-Minufiyya käsitti Niilin suiston eteläosat. Minuf oli maakunnan hallinnollinen keskus aoma 1800-luvulle saakka. Muhammad Alin kaudella vuonna 1826 maakunnan hallinnollinen keskus siirrettiin kuitenkin suurempaan Šibin al-Kumin kaupunkiin. ==Lähteet== Luokka:Egyptin kaupungit
Lauri Lehtinen (frisbeegolfaaja)

Lauri Lehtinen (s. 2002 Jyväskylä) on suomalainen frisbeegolfin ammattilainen. Vuoden 2019 alussa Lehtinen solmi kiekkovalmistaja Discraftin kanssa kauden loppuun kestävän sponsorisopimuksen. Seuraavana vuonna Lehtinen siirtyi Latitude 64:n riveihin. Lehtinen on pelannut frisbeegolfia vuodesta 2015. Lehtinen sijoittui vuoden 2023 maailmanmestaruuskilpailuissa sijalle 13. == Saavutukset == Lähde: PDGA ==== SM-kilpailut ==== * Kolmas 2023 ==== Disc Golf Pro Tour Silver Series ==== * Music City Open: kolmas 2022 ==== European Pro Tour turnausvoitot ==== * Tyyni Open 2022 ja 2023 ==== Prodigy Disc Pro Tour turnausvoitot ==== * Tampere 2019 ja 2021 * Heinola 2021 == Lähteet == Luokka:Suomalaiset frisbeegolfaajat Luokka:Vuonna 2002 syntyneet Luokka:Elävät henkilöt
Tall al-Kabir

Tall al-Kabir () on kaupunki Egyptissä. Tall al-Kabir on tunnettu esimerkiksi brittejä vastaan Urabi-kapinan aikana vuonna 1882 käydystä Tall al-Kabirin taistelusta. ==Maantiede== Tall al-Kabir sijaitsee Egyptissä Niilin suiston alueella Wadi Tumilatin varrella noin 50 kilometriä Ismailian kaupungista länteen. ==Historia== Tall al-Kabir on alueella, jolla on ollut pitkään strategista merkitystä. Lähialueella on useita Egyptin Ptolemaiosten hallitsijasuvun kautisia rauniokumpuja ja kaupunkien jäänteitä. Aikaisemmasta asutuksesta huolimatta Tall al-Kabirin seutu jäi keskiajalla ilman vakinaista asutusta. Sitä alkoi muodostua uudelleen vasta 1800-luvulla, jolloin seutua alettiin viljellä. Alueella liikkuneita paimentolaisia asettui seudun vanhojen linnoitusten tuntumaan, jolloin paikak sai myös nykyisen nimensä Tall al- Kabir. Nykyinen asuttu paikka on oikeastaan viiden alkuperäisen kylän yhteenmuodostuma. Paikkakunta kasvoi entisestään Suezin kanavan rakentamisen yhteydessä. Sen läpi tehtiin Ismailian kanava, jolla ohjattiin vettä Suezin kanavan uusille kaupunkialueille. Samalla vettä saatiin Tall al-Kabirin viljelmille. Tall al-Kabir tuli tunnetuksi Egyptin niin sanotun Urabi-kapinan aikana 14. syyskuuta 1882 käydyn Tall al-Kabirin taistelun myötä. Egyptiin hyökänneet brittijoukot ottivat taistelussa perusteellisen voiton Ahmad Urabin johtamista egyptiläisistä. Paikkakunta oli jälleen tapahtumien keskipisteessä tammikuussa 1952, kun brittejä vastustaneet sissit iskivät brittiläiseen varuskuntaan Tall al-Kabirissa. Brittien vastareaktio johti Mustan lauantain mellakoihin Kairossa ja heinäkuussa Egyptin kuningas kukistui verettömässä vallankaappauksessa. ==Lähteet== Luokka:Egyptin kaupungit
Niiniveden seurakunta

Niiniveden seurakunta on seurakunta Pohjois-Savossa, Vesannon ja Tervon kunnissa. Seurakunta kuuluu Kuopion hiippakunnassa Rautalammin rovastikuntaan. Kirkkoherrana toimii Jarmo Paananen. Vesannon ja Tervon alue kuuluu Pohjois- Savon leimallisesti herännäishenkiseen herätysliikealueeseen. Liikkellä on kuitenkin muun Kuopion länsipuolen tavoin vain vähän erityistä kannatusta alueella. == Lähteet == == Aiheesta muualla == * Kotisivut Luokka:Kuopion hiippakunnan seurakunnat Seurakunta Seurakunta
Mykänmäen seisake

Mykänmäen seisake () on lakkautettu rautatieliikennepaikka Pieksämäellä rataosalla . Se perustettiin lähes asumattomalle alueelle 1. toukokuuta 1933. Seisake muutettiin miehitetyksi 1963, mutta miehitys lopetettiin jo 1. joulukuuta 1967. Henkilöliikenne lakkautettiin 26. toukokuuta 1974 ja koko liikennepaikka lakkautettiin 1. kesäkuuta 1975. Mykänmäen laiturirakennus on purettu. == Lähteet == Luokka:Pieksämäen rautatieliikennepaikat Luokka:Etelä- Savon lakkautetut rautatieliikennepaikat
Siemens

Siemens voi tarkoittaa seuraavia: * Siemens AG, saksalainen teollisuusyhtiö, jonka konserniin kuuluvat myös: ** Siemens & Halske, Saksassa toiminut sähköalan yhtiö, nykyisin osa Siemens AG:ta ** Siemens IT Solutions and Services, IT-palvelutalo ** Siemens Mobility, raideliikenteen järjestelmiä tuottava yhtiö ** Siemens Wind Power, tuulivoimaloita valmistava yhtiö * Siemens Arena, urheiluhalli Vilnassa Liettuassa, nyk. Avia Solutions Group -areena * siemens, sähkönjohtavuuden mittayksikkö. ==Sukunimi== * Siemens, saksalainen suku, jonka jäseniä ovat veljekset: ** Werner von Siemens (1816–1892), saksalainen fyysikko ja insinööri, Siemens-yhtiön perustaja ** Wilhelm Siemens (1823–1883), saksalais-englantilainen insinööri ** Friedrich Siemens (1826–1904), saksalainen keksijä ja yrittäjä, Siemens-Martin- prosessissa tarvittavan uunin kehittäjä * Muita Siemens-nimisiä henkilöitä: ** Duncan Siemens (s. 1993), kanadalainen jääkiekkoilija ** Hermann Werner Siemens (1891–1969), saksalainen lääkäri ja kaksostutkimuksen pioneeri
Kawambwa

Kawambwa on kylä Sambiassa Luapulan maakunnassa. Kawambwa sijaitsee Luapula- joen laakson ympärillä olevan ylänkötasangon reunamilla. Muutaman kilometrin päässä Kawambwan kylästä sijaitsee Sambian suurin teepensasplantaasi ja vuonna 1998 YK perusti Kawambwan lähelle pakolaisleirin. Kawambwan lähellä sijaitsee myös kaksi näyttävää vesiputousta; Lumangwen putoukset sijaitsevat Kalungwishi-joella noin 50 km Kawambwasta koilliseen ja Ntumbachushin putoukset Ngona-joella 16 km Kawambwasta länteen. == Lähteet == == Aiheesta muualla == Luokka:Sambian kaupungit
Myh’ailo Romantšuk

Myh’ailo Myh’ailovytš Romantšuk (, s. 7. elokuuta 1996 Rivne, Ukraina) on ukrainalainen vapaauinnin olympiamitalisti sekä ja maailman- ja Euroopan- mestari. Romantšuk saavutti nuorten EM-kilpailuissa 2014 kultaa 800 ja hopeaa 1 500 metrin vapaauinnissa. Saman vuoden nuorten olympialaisissa hän sai kultaa 400 ja hopeaa 800 metrillä. Kazanin MM-kilpailuissa 2015 hän oli 1 500 metrillä seitsemäs. Lontoon EM-kilpalluissa 2016 hän saavutti 800 ja 1 500 metrillä pronssia. Rio de Janeiron olympialaisissa hän sijoittui 1 500 metrillä 15:nneksi. Romantšuk saavutti 2017 Budapestin MM-kilpailuissa hopeaa 1 500 metrin vapaauinnissa ajalla 14.37,14. Taipein universiadeissa hän voitti 400 metrin vapaauinnin sekä oli toinen 800 ja 1 500 metrillä. Vuoden lopuksi hän voitti 1 500 metrin lyhyen radan Euroopan-mestaruuden Kööpenhaminassa ajalla 14.14,59. Romantšuk saavutti Glasgow'n EM-kilpailuissa 2018 kultaa 400 metrin vapaauinnissa ajalla 3.45,18 ja 800 metrillä ajalla 7.42,96 sekä hopeaa 1 500 metrillä. Hän voitti lyhyen radan maailmanmestaruuden 1 500 metrillä Hangzhoussa 2018 kisaennätyksellä 14.09,14. Gwangjun MM-kilpailuissa 2019 hän saavutti hopeaa 1 500 metrillä ajalla 14.37,63 ja oli 800 metrillä kahdeksas. Romantšuk voitti Budapestissa 2021 Euroopan-mestaruuden 800 metrin vapaauinnissa ajalla 7.42,61 ja 1 500 metrillä ajalla 14.39,89. Tokion olympialaisissa hän saavutti 1 500 metrillä hopeaa ajalla 14.40,66 ja 800 metrillä pronssia ajalla 7.42,33. Saman vuoden Abu Dhabin lyhyen radan MM- kilpailuissa hän oli 1 500 metrin vapaauinnissa kolmas. Romantšuk saavutti Budapestin MM-kilpailuissa 2022 pronssia 800 metrin vapaauinnissa ja viiden kilometrin avovesiuinnissa. Lisäksi hän oli viides 1 500 metrin vapaauinnissa ja kuudes kymmenen kilometrin avovesiuinnissa. Saman vuoden Rooman EM- kilpailuissa hän voitti kultaa 1 500 metrin vapaauinnissa ajalla 14.36,10 ja oli neljäs 800 metrin vapaauinnissa. Fukuokan MM-kilpailuissa 2023 hän sijoittui 800 metrillä kuudenneksi ja 1 500 metrillä seitsemänneksi. Samam vuoden Otopenin lyhyen radan EM-kilpailuissa hän saavutti pronssia 800 ja 1 500 metrin vapaauinneissa. Romantšuk sijoittui 2024 Dohan MM-kilpailuissa 1 500 metrillä viidenneksi ja 800 metrillä kahdeksanneksi. Saman vuoden Belgradin EM-kilpailuissa hän saavutti 800 metrillä kultaa ajalla 7.46,20 ja 1 500 metrillä hopeaa ajalla 15.00,99. Pariisin olympialaisissa hän karsiutui 800 ja 1 500 metrin alkuerissä. ==Henkilökohtaiset ennätykset== Lähteet: FINA, Swinrankings ===Pitkä rata=== Laji Aika Paikka Vuosi 400 metrin vapaauinti 3.45,18 Glasgow 3.8.2018 800 metrin vapaauinti 7.40,05 Budapest 21.6.2022 1500 metrin vapaauinti 14.36,10 Rooma 16.8.2022 ===Lyhyt rata=== Laji Aika Paikka Vuosi 400 metrin vapaauinti 3.38,93 Budapest 9.11.2020 800 metrin vapaauinti 7.25,73 21.11.2020 1500 metrin vapaauinti 14.09,14 Hangzhou 16.12.2018 == Lähteet == Luokka:Ukrainalaiset uimarit Luokka:Ukrainalaiset olympiamitalistit Luokka:Vuonna 1996 syntyneet Luokka:Elävät henkilöt
Tappotanssi

Tappotanssi on Matti Remeksen kirjoittama dekkari joka ilmestyi vuonna 2003. Kirjan tapahtumat sijoittuvat Hankoon. Sen päähenkilö on Ruben Waara, joka saapuu Hankoon Pensionaatti Heleniin majoittuneen tyttärensä luo, minkä jälkeen rannalta löytyy miehen ruumis. == Lähteet == Luokka:Suomalaiset rikosromaanit
Oleksandr Konyskyi

Oleksandr Jakovytš Konyskyi (; 1836–1900) oli ukrainalainen kirjailija. Venäjän säädettyä ukrainan kielen käyttöä rajoittavat asetukset 1860-1870-luvulla Ukrainan kirjallisuudessa tapahtui pysähdys, ja hänet ja muita kirjailijoita karkotettiin Ukrainasta. Kulttuurin keskus siirtyi Galitsiaan, ja hän oli perustamassa Ševtšenkon tieteellistä seuraa (), joka nykyisin noudattaa eurooppalaisten tiedeakatemioiden mallia. Konyskyi oli salaisen Poltava Hromadan johtava jäsen, järjesti sunnuntaikouluja ja laati niitä varten oppikirjoja. Hän oli käynnistämässä Pultavan kirjallisuusseuraa. Hänet vangittiin ja karkotettiin Pohjois-Venäjälle Vologdaan 1863, kun ukrainan kieltä pyrittiin tukahduttamaan. Hän muutti myöhemmin ulkomaille. Vuodesta 1872 kuolemaansa asti hän asui Kiovassa. ==Lähteet== ==Aiheesta muualla== Luokka:Ukrainalaiset kirjailijat Luokka:Vuonna 1836 syntyneet Luokka:Vuonna 1900 kuolleet
Laulu-Miesten joulu

Laulu-Miesten joulu on suomalaisen mieskuoro Laulu-Miesten albumi vuodelta 2010. Kuoroa johtaa sen taiteellinen johtaja, professori Matti Hyökki. Albumilla esiintyyvät solisteina Juha Lappalainen, Pekka Siltala, Tuomo Sankola ja Arno Rautavaara. Urkurina on Tapio Tiitu. == Kappaleet == # Jouluyö, juhlayö # Joulu saapuu portin luo # Tervehtii jo meitä # Jo joutuu ilta # En etsi valtaa loistoa # On hanget korkeat nietokset # Kun maass’ on hanki # Me käymme joulun viettohon # Joulunkellot # Talven ihme # Enkeli taivaan # Toivioretkellä # Piae Cantiones -sävelmiä Luokka:Vuoden 2010 albumit Luokka:Suomalaiset joulualbumit Luokka:Laulu-Miesten albumit
Al-Qantara (Egypti)

Al-Qantara () on kaupunki Egyptissä Suezin kanavan varrella. ==Maantiede== Al- Qantara sijaitsee Egyptissä Suezin kanavan varrella. Kaupunki on suurin piirtein Port Saidin ja Ismailian kaupunkien keskivälissä. Kanavan yli kulkee al-Qantarassa nykyisin vuonna 2001 valmistunut Suezin kanavan silta joka muodostaa yhteyden Afrikan ja Aasian välille ==Historia== Nykyinen al-Qantara sijaitsee lähellä Tell Aby Sefen rauniokumpua. Kumpu on puolestaan yhdistetty muinaisen Egyptin aikaiseen Zarun (Ṭꜣrw) kaupunkiin. Bysantin valtakunnan aikaisissa lähteissä kaupunki tunnettiin nimellä Sele tai Sile. Keskiajalta lähtien paikkaa alettiin kutsua nimellä al-Akula. Vielä myöhemmin paikasta alettiin käyttää sen nykyistä nimeä al-Qantara, joka tarkoittaa siltaa. Nimi viittasi ilmeisesti paikalla keskiajalta lähtien sijainneeseen siltaan. Maantieteilijä Ibn Allah al-Umari mainitsee sillan nimeltä Kantarat al-Džisr teoksessaan vuodelta 1340. Al-Akula oli tuolloin pysähdyspaikka vanhalla karavaanireitillä. Karavaaneja kulki Egyptin ja Syyrian välillä. Nykyaikainen asuttu paikkakunta muodostui Suezin kanavan rakennuttamisen yhteydessä 1800-luvulla. Paikan läpi rakennettiin myös Port Saidin ja Suezin välinen rautatie. Ensimmäisen maailmansodan jälkeen rakennettiin rautatieyhteys kohti Syyriaa. Myöhemmin alkaen Israelin itsenäisyyssodasta vuonna 1948 kaupunki kärsi vahinkoja Egyptin ja Israelin välisissä sodissa. == Lähteet == Luokka:Egyptin kaupungit Luokka:Suezin kanava
Samarin piiri

Samarin piiri () on aluehallinnollinen piiri Ukrainan Dnipropetrovskin alueella. Piiri on perustettu alkujaan vuonna 1923. Piiri rajoittuu idässä Pavlohradin piiriin, etelässä Synelnykoven piiriin ja lännessä Dnipron piiriin. Pohjoisessa naapurina ovat Pultavan alue (Pultavan piiri) ja Harkovan alue (Krasnohradin piiri). Piirin hallinnollinen keskus on Samar (70 230 as., 2021). Samarin piiri kuuluu Ukrainan aluehallinnon toiseen tasoon. Heinäkuussa 2020 Ukraina supisti Dnipropetrovskin alueen piirien lukumäärän seitsemään. Tällöin Novomoskovskin piiriä laajennettiin alueliitoksin ja uudeksi pinta- alaksi tuli 3 478,2 neliökilometriä. Ukrainan tilastokeskus arvioi Samarin piirin väkiluvuksi 169 275 (1.1.2021). Kaupunkilaisiksi luokiteltiin 62,5 prosenttia piirin asukkaista (105 831 as.), eli kahden kaupungin (Samar 70 230 as., ja Pereštšepyne 9 720 as.) ja viiden kaupunkityyppisen taajaman väestö. Ennen vuoden 2020 alueuudistusta Samarin piiri kattoi suppeamman alueen. Piirin väkiluku oli myös alempi (2017 väestöarvio oli 73 884 as.). == Lähteet == ==Aiheesta muualla== * Dnipropetrovska oblast, joka käsittelee alueen piirejä aiempaan aluehallinnolliseen jakoon pohjautuen (tietosanakirjan Isrorija mist i sil Ukrajinskoji RSR 4. voluumin Dnipropetrovska oblast - artikkelit Novomoskovskin piiristä, ja siihen 7/2020 liitetyistä muista piireistä, ja näiden piirien paikkakunnista) (ukrssr.com.ua) *
Ire Works

Ire Works on yhdysvaltalaisen Dillinger Escape Planin kolmas studioalbumi. Albumi julkaistiin Isossa-Britanniassa 5. marraskuuta 2007, Yhdysvalloissa 13. marraskuuta Relapse Recordsin kautta ja Japanissa 28. marraskuuta. Albumi oli yhtyeen viimeinen julkaisu Relapsen kautta. THE DILLINGER ESCAPE PLAN: Complete Work on New Album; Unveil Preview Track - News from Relapse Records / Release Entertainment Albumi on Gil Sharonen ensimmäinen ja viimeinen albumi yhtyeen kanssa ja ilman perustajajäsen-rumpali Chris Pennieä. Kitaristi Ben Weinman soittaa kitaraa levyllä yksin Brian Benoitin saaman vamman vuoksi. Albumia on kuvailtu mathcore-, post-hardcore-, \- ja metalcore -tyyliseksi, ja se sisältää laajoja vaikutteita mm. elektronisesta musiikista. Terrorizer-lehden haastattelun mukaan tämä on yhtyeen viimeinen albumi Relapse Records -levymerkillä. Terrorizer Issue 165, December 2007: Interview with The Dillinger Escape Plan Albumi menestyi hyvin, sillä se debytoi Billboard 200 -listalla 142. sijalla varmistetulla 7000 kopiolla, Alicia Keys Lands Fourth Consecutive #1 Album - News Story | Music, Celebrity, Artist News | MTV News mutta se korjattiin myöhemmin, kun paljastui, että Relapse unohti jotenkin varmistaa albumin ennakkomyyntiä, mikä teki ensimmäisen viikon kokonaismäärästä noin 11 000 kopiota. Levyllä vierailevat yhtyeen entinen laulaja Dimitri Minakakis (kappaleessa "Fix Your Face") ja Mastodonin Brent Hinds (kappaleessa "Horse Hunter"). == Kappaleet == Japanin-painoksen bonuskappale "The Perfect Designin" live-versio ilmestyi aiemmin Plagiarism-EP:llä. == Kokoonpano == * Greg Puciato – laulu * Ben Weinman – kitarat, piano, ohjelmointi, äänisuunnittelu, taustalaulu * Liam Wilson – basso * Gil Sharone – rummut, lyömäsoittimet === Lisäksi === * Dimitri Minakakis – taustalaulu kappaleessa "Fix Your Face" * Brent Hinds – taustalaulu kappaleessa "Horse Hunter" * Steve Evetts – tuottaja * Steve Ryan – apulainen * Alan Douches – masterointi * Shelby Cinca – graafinen suunnittelu * Craig Demel – viulu * Robin Reynolds – sello * Phill Williams – lyömäsoittimet * Ali Tabatabai – lyömäsoittimet, saha * Matt Lupo – trumpetti kappaleessa "Milk Lizard" == Arvostelut == * Imperiumi: 9/10Dillinger Escape Plan, The: Ire Works Viitattu 14.1.2023. * Soundi: The Dillinger Escape Plan: Ire Works Viitattu 14.1.2023. == Lähteet == Luokka:Vuoden 2007 albumit
Kryvyi Rihin piiri

Kryvyi Rihin piiri () on aluehallinnollinen piiri Ukrainan Dnipropetrovskin alueella. Piiri on perustettu alkujaan vuonna 1925; sitä laajennettiin merkittävästi Ukrainan aluehallinnon uudistuksen yhteydessä heinäkuussa 2020. Piiri rajoittuu pohjoisessa Kamjansken piiriin, idässä Dnipron ja Nikopolin piiriin, etelässä Hersonin alueeseen, lännessä Mykolajivin alueeseen (Baštankan piiri) ja luoteessa Kirovohradin alueeseen. Piirin hallinnollinen keskus on Kryvyi Rih (612 750 as., 2021). Kryvyi Rihin piiri kuuluu Ukrainan aluehallinnon toiseen tasoon. Heinäkuussa 2020 Ukraina supisti Dnipropetrovskin alueen piirien lukumäärän seitsemään. Tällöin Kryvyi Rihin piiriä laajennettiin alueliitoksin ja uudeksi pinta-alaksi tuli 5 724,9 neliökilometriä. Ukrainan tilastokeskus arvioi Kryvyi Rihin piirin väkiluvuksi 755 667 (1.1.2021). Kaupunkilaisiksi luokiteltiin prosenttia piirin asukkaista (660 279 as.), eli kolmen kaupungin (Apostolove, Zelenodolsk ja Kryvyi Rih) sekä neljän kaupunkityyppisen taajaman väestö. Ennen vuoden 2020 alueuudistusta, Kryvyi Rihin piiri kattoi huomattavasti suppeamman pinta-alan ja piirissä asui vähemmän väkeä. Kryvyi Rih Raion.png|Kryvyi Rihin piiri oli pienialaisempi ennen heinäkuun 2020 alueuudistusta. == Lähteet == ==Aiheesta muualla== * Dnipropetrovska oblast, joka käsittelee alueen piirejä aiempaan aluehallinnolliseen jakoon pohjautuen (tietosanakirjan Isrorija mist i sil Ukrajinskoji RSR 4. voluumin Dnipropetrovska oblast - artikkelit Kryvyi Rihin piiristä, ja siihen 7/2020 liitetyistä muista piireistä, ja näiden piirien paikkakunnista) (ukrssr.com.ua) *
Justin Catayée

Justin Catayée (30. toukokuuta 1916 Cayenne – 22. kesäkuuta 1962 Deshaies, Guadeloupe) oli ranskalainen poliitikko, joka edusti Ranskan Guayanaa Ranskan kansalliskokouksessa ja perusti alueen politiikkaa hallinneen Guayanan sosialistisen puolueen. Catayée syntyi Guayanassa martiniquelaisen kirjanpitäjän perheeseen. Perhe muutti vuonna 1928 Martiniquelle, jossa Catayée kävi ala- ja yläkoulun. Hän liittyi Vapaan Ranskan joukkoihin vuonna 1943 ja osallistui toiseen maailmansotaan Tunisiassa, Italiassa ja Ranskassa. Catayée haavoittui vakavasti Belfortin taistelussa ja sai vapautuksen palveluksesta vuonna 1945. Catayée opiskeli luonnontieteitä Bordeaux’n yliopistossa ja työskenteli opettajana Cayennessa vuodesta 1949. Hän toimi sosialistipuolue SFIO:n Guayanan osaston sihteerinä ja tuli valituksi Cayennen kunnanvaltuustoon vuonna 1953. Catayée erosi SFIO:sta ja perusti johtamansa Guayanan sosialistisen puolueen vuonna 1956. Hänet valittiin Ranskan kansalliskokouksen edustajaksi vuonna 1958. Catayée asetti tavoitteekseen Guayanan autonomian ja pyrki yhteistyöhön alueen muiden vasemmistovoimien kanssa. Autonomiaa vaatineiden mielenosoitusten kärjistyessä Catayée lähti Pariisista Cayenneen, mutta sai surmansa lento-onnettomuudessa Pointe-à-Pitren luona. Hänen puolueensa hallitsi Guayanan politiikkaa 1960-luvulta aina 1990-luvun alkuun saakka. ==Lähteet== Luokka:Ranskalaiset poliitikot Luokka:Ranskanguayanalaiset henkilöt Luokka:Lento-onnettomuudessa kuolleet Luokka:Vuonna 1916 syntyneet Luokka:Vuonna 1962 kuolleet
Suomen Yhteisverkko

Suomen Yhteisverkko Oy (SYV) on Telian ja DNA:n puoliksi omistama yhtiö, joka rakentaa ja ylläpitää operaattorien yhteistä, omat erilliset verkot korvaavaa 2G/3G/4G/5G-verkkoa Itä- ja Pohjois-Suomessa. Yhteisverkossa tukiasemat ovat jaettuja ja molempien operaattorien taajuuskaistat ovat kummankin asiakaskunnan yhteiskäytössä. Yhtiöllä on käynnissä 5G-rakentaminen, jonka yhteydessä tukiasemat vaihdetaan Huaweista Nokiaksi alue kerrallaan vuoden 2024 loppuun mennessä. Samalla yhteisverkon aluetta laajennetaan alkuperäistä suuremmaksi. ==Aiheesta muualla== *yhteisverkko.fi Luokka:Suomalaiset matkapuhelinoperaattorit
IIHF Development Cup

IIHF Development Cup on Kansainvälisen Jääkiekkoliiton järjestämä turnaus niiden jäsenmaiden kesken, jotka eivät osallistu jääkiekon maailmanmestaruuskilpailuihin. Turnaus järjestettiin ensimmäisen kerran vuonna 2017 Andorrassa, jolloin turnauksen voitti Marokko. Vuonna 2018 turnaus järjestettiin Fussenissa, Saksassa, jolloin turnauksen voitti Pohjois- Makedonia. Vuosina 2019–2021 turnausta ei järjestetty koronaviruspandemian vuoksi. Vuonna 2022 turnaus järjestettiin jälleen neljän vuoden tauon jälkeen. Turnauksessa oli mukana kolme ensikertalaista. Ne olivat Algeria, Liechtenstein ja Kolumbia. Turnauksen voitti Kolumbia. Turnauksessa Algerian ja Kolumbian välisessä ottelussa tehtiin jääkiekkohistoriaa, kun Etelä- Amerikan ja Afrikan maa kohtasivat toisensa jääkiekossa ensimmäistä kertaa. Kolumbia voitti ottelun maalein 11–1. == Joukkueet vuonna 2023 == * * * * * Vuosi Isäntämaa 2017 2018 2019–2021 Turnausta ei järjestetty. 2022 2023 == Mitalitaulukko == Nro Maa Yhteensä 1\. 1 1 0 2 2\. 1 0 1 2 3\. 1 0 0 1 3\. 1 0 0 1 5\. 0 1 2 3 6\. 0 1 1 2 7\. 0 1 0 1 ==Lähteet== Luokka:Jääkiekkokilpailut Luokka:IIHF
Juri Knorozov

Juri Valentinovitš Knorozov (; 19. marraskuuta 1922 Harkova – 31. maaliskuuta 1999 Pietari) oli neuvostoliittolainen kielitieteilijä, epigraafikko ja etnografi, joka tunnetaan työstään mayojen kirjoitusjärjestelmän tulkitsemisessa. Knorozov syntyi vuonna 1922 ukrainanvenäläiseen perheeseen. Hän pääsi 17-vuotiaana Moskovan yliopistoon, mutta opinnot keskeytyivät toisen maailmansodan takia. Rintamalta palaamisen jälkeen Knorozov jatkoi akateemista uraa mayahieroglyfien rakenteen tulkinnan parissa. Hän vertaili hieroglyfeja esimerkiksi japanin kirjoitusjärjestelmään ja esitti Sovjetskaja etnografija -lehdessä vuonna 1952, että hieroglyfit yhdistäisivät tavu-, ideografista ja foneettista kirjoitusta. Yhdysvaltalainen Eric Thompson kuitenkin vastusti hänen näkemyksiään. Knorozovin tutkimustulokset hyväksyttiinkin kylmän sodan aikaisissa länsimaissa vasta 1970-luvun lopulla. Knorozov tutki myös Keski- ja Etelä-Aasian kulttuureja, rongorongo -kirjoitusjärjestelmää, egyptiläisiä hieroglyfejä ja Kuriilien saarten muinaisia asuinpaikkoja. == Lähteet == === Viitteet === Luokka:Neuvostoliittolaiset arkeologit Luokka:Antropologit Luokka:Kielitieteilijät Luokka:Vuonna 1922 syntyneet Luokka:Vuonna 1999 kuolleet
Livingstonin piirikunta (Michigan)

Livingstonin piirikunta () on Yhdysvaltojen Michiganin osavaltiossa sijaitseva piirikunta. Sen väkiluku oli 193 866 vuonna 2020. Piirikunnan hallintokeskus on Howellin kaupunki, ja suurin kunta on Hamburg Township. Piirikunta on perustettu vuonna 1833. == Väestö == Vuonna 2020 Livingstonin piirikunnan 193 866 asukkaasta valkoisia oli 96,4 %, aasialaisia 1,0 %, mustia 0,7 % ja alkuperäisasukkaita 0,5 %. Vuonna 2019 2,9 % asukkaista puhui kotonaan jotain muuta kieltä kuin englantia ja 2,9 % asukkaista oli syntynyt ulkomailla. == Lähteet == == Aiheesta muualla == Luokka:Michiganin piirikunnat
Luke Treadaway

Luke Treadaway (s. 1984 Exeter, Devon) on brittiläinen näyttelijä. Hän on näyttelijä Harry Treadawayn identtinen kaksoisveli. Treadaway on valmistunut London Academy of Music and Dramatic Artista vuonna 2006. Hänellä on ollut filmirooleja muun muassa elokuvissa Attack the Block, Katukatti Bob, Murtumaton ja Titaanien taistelu. Hän on esiintynyt myös televisiosarjoissa Fortitude – ikiroudan kirous, Ontto kruunu ja Singaporen kosketus. Treadaway voitti vuonna 2013 parhaan miesnäyttelijän Olivier-palkinnon pääroolistaan National Theatren näytelmässä Yöllisen koiran merkillinen tapaus. == Lähteet == == Aiheesta muualla == * * Luokka:Brittiläiset näyttelijät Luokka:Olivier- palkinnon saajat Luokka:Vuonna 1984 syntyneet Luokka:Elävät henkilöt
110 (luku)

110 (satakymmenen) on luonnollinen luku, jota edeltää luku 109 ja seuraa luku 111. == Matematiikassa == * 110 on yhdistetty ja vajaa luku. * 110 on Harshad- luku kymmenjärjestelmässä, koska 110 = 55 \cdot (1+1+0). * 110 voidaan muodostaa kahden peräkkäisen luonnollisen luvun tulona: 10 \cdot 11. * 110 voidaan muodostaa kolmen peräkkäisen neliöluvun summana: 5^2+6^2+7^2. * 110 on toiseksi pienin luku, joka voidaan muodostaa kolmen eri neliöluvun summana (vähintään) kolmella tavalla: edellisen lisäksi 10^2+3^2+1^2 tai 9^2+5^2+2^2. (3+ tapaa) (3 tapaa) * 110 on pienin luku, joka voidaan muodostaa eri neliölukujen summana (vähintään) seitsemällä tavalla: edellisten lisäksi 9^2+4^2+3^2+2^2, 8^2+6^2+3^2+1^2, 7^2+6^2+4^2+3^2 tai 8^2+5^2+4^2+2^2+1^2. (ks. "Table of n, a(n) for n = 0..10000") == Luonnontieteissä == * Jaksollisessa järjestelmässä darmstadtiumin järjestysluku on 110. * Palladium-110 on palladiumin vakaa isotooppi.Isotope data for palladium-110 in the Periodic Table (arkistoitu) * Kadmium-110 on kadmiumin vakaa isotooppi. * Volframi-184 on volframin luonnossa yleisin joskaan ei vakaa isotooppi. Sen neutroniluku on 110.Isotope data for tungsten-184 in the Periodic Table (arkistoitu) * Renium-185 on reniumin ainoa vakaa joskaan ei luonnossa yleisin isotooppi. Sen neutroniluku on 110. * 110 Lydia on asteroidi. == Kulkuneuvoissa == * EKS 110 on Jungheinrich-yhtiön valmistama korkeakeräilytrukki. * Alpine A110 on urheiluauto. * Bugatti EB110 on superauto. * Lada 110 on venäläisvalmisteinen henkilöautomalli. * International 110 on C. Raymond Huntin vuonna 1939 suunnittelema kilpapurjevene. * Messerschmitt Bf 110 oli saksalainen toisen maailmansodan aikainen lentokone. == Muissa yhteyksissä == * 110 metrin aitajuoksu on urheilulaji. * Seututie 110 kulkee Helsingin ja Turun välillä. * World Trade Centerin tuhoutuneissa kaksoistorneissa oli 110 maanpäällistä kerrosta. * Verkkovirran jännite on joissakin maissa 110 volttia. * 110 on Kelan erityiskorvattavien lääkkeiden korvausnumero, jolla korvataan Parkinsonin tautiin ja siihen verrattavien liikehäiriöiden hoitoon käytettäviä lääkkeitä. * Savage Model 110 on yhdysvaltalaisen asevalmistaja Savage Armsin valmistama pulttilukkokivääri. * Lenovo IdeaPad 110, entinen kannettavien tietokoneiden tuotemerkki. * Prosenttiosuus ilmaisussa "antaa 110 %", joka tarkoittaa hieman enemmän kuin oman maksimiponnistuksen antamista. == Lähteet == Luokka:Luonnolliset luvut
Alpine A522

Alpine A522 oli Formula 1 -talli Alpinen käyttämä auto kaudella 2022. Autolla kilpailivat espanjalainen Fernando Alonso ja ranskalainen Esteban Ocon. Auto julkistettiin 21. helmikuuta 2022. == Formula 1 -tulokset == Kausi Talli Moottori Renkaat Kuljettajat 1 2 3 4 5 6 7 8 9 10 11 12 13 14 15 16 17 18 19 20 21 22 Pisteet Sijoitus Alpine Renault BHR SAU AUS EMI MIA ESP MON AZE CAN GBR AUT FRA HUN BEL NED ITA SIN JPN USA MEX SÃP ABU 173 4. Alpine Renault Fernando Alonso 9 Kesk. 17 Kesk. 11 9 7 7 9 5 10 6 8 5 6 Kesk. Kesk. 7 7 19† 5 Kesk. Alpine Renault Esteban Ocon 7 6 7 14 8 7 12 10 6 Kesk. 56 8 9 7 9 11 Kesk. 4 11 8 8 7 Alpine Renault Jack Doohan TD TD == Lähteet == Luokka:Alpinen Formula 1 -autot Luokka:Autot Formula 1 -kaudella 2022
Kaante

Kaante (; suomeksi ”Piikit”) on vuonna 2002 ensi-iltansa saanut intialainen hindinkielinen toimintatrilleri, jonka on ohjannut Sanjay Gupta. Pääosia näyttelevät Amitabh Bachchan, Sanjay Dutt, Sunil Shetty, Lucky Ali, Mahesh Manjrekar ja Kumar Gaurav. Los Angelesiin sijoittuva elokuva seuraa kuutta intialaista miestä, jotka poliisi on pidättänyt ilman todisteita. He tuntevat itsensä väärinkohdelluiksi ja kostonhaluisiksi, ja he yhdistävät voimansa suunnitellakseen pankkiryöstön, joka jättäisi Los Angelesin poliisilaitoksen rahattomaksi. Kun asiat karkaavat käsistä, he alkavat epäillä toistensa identiteettiä, mikä johtaa väkivaltaan ja kaaokseen. Tarantinon mukaan Kaante on hänen suosikkinsa monien elokuvien joukosta, jotka ovat saaneet inspiraationsa hänen työstään. Kaante sai ensi-iltansa 20. joulukuuta 2002. Elokuva menestyi lipputuloissa, ja sen lopullinen maailmanlaajuinen tuotto oli 430 miljoonaa rupiaa. == Näyttelijät == == Soundtrack == == Lähteet == == Aiheesta muualla == * * Luokka:Vuoden 2002 intialaiset elokuvat Luokka:Intialaiset toimintaelokuvat Luokka:Intialaiset jännityselokuvat Luokka:Intialaiset rikoselokuvat Luokka:Hindinkieliset elokuvat
Kovelin piiri

Kovelin piiri () on hallinnollinen piiri Ukrainan luoteisnurkassa Volynian alueella, Valko-Venäjän ja Puolan rajanaapurina. Piiri on perustettu alkujaan vuonna 1940 ja sitä laajennettiin merkittävästi heinäkuussa 2020. Kovelin piirin naapureina ovat lännessä Puola ja pohjoisessa Valko-Venäjän Brestin alue, idässä Kamin-Kašyrskyin piiri sekä etelässä Lutskin ja Volodymyrskyin piirit. Piirin hallinnollinen keskus on Kovel (67 991 as., 2021). Kovelin piiri kuuluu Ukrainan aluehallinnon toiseen tasoon. Heinäkuussa 2020 Ukraina supisti Volynian alueen piirien lukumäärän neljään. Aiempaa laajemman Kovelin piirin pinta-alaksi tuli 7 658,7 neliökilometriä. Ukrainan tilastokeskus arvioi Kovelin piirin väkiluvuksi 268 082 (1.1.2021). Kaupunkilaisiksi luokiteltiin prosenttia piirin asukkaista (123 112 as.), eli kahden kaupungin (Kovel ja Ljuboml) sekä yhdeksän kaupunkityyppisen taajaman väestö. Kovelskyi- Raion.png|Aiempi Kovelin piiri (ennen 7/2020 alueuudistusta) oli huomattavasti nykypiiriä pienialaisempi. Залызничний вокзал Ковеля.jpg|Kovelin rautatieasema. Kovel August 2017 (2017-08-16; by Simon Krassotkin) 09.jpg|Kovelin historiallinen museo. ==Lähteet== Luokka:Volynian alueen piirit
Ukrainan sota

Ukrainan sota voi tarkoittaa seuraavia: *Venäjän–Ukrainan sota (2014–), jonka osia ovat: **Ukrainan vallankumous (2014) (ei tule sekoittaa Ukrainan oranssiin vallankumoukseen (2004)) **Krimin miehitys (2014) **Itä-Ukrainan sota (2014–) **Venäjän hyökkäys Ukrainaan (2022–) ==Katso myös== *Ukrainan itsenäisyyssota (1917-1921)
Lutskin piiri

Lutskin piiri () on hallinnollinen piiri Ukrainan luoteisosassa Volynian alueella. Piiri on perustettu alkujaan vuonna 1939 ja sitä laajennettiin merkittävästi heinäkuussa 2020. Lutskin piirin naapureina ovat lännessä Volodymyrskyin piiri, pohjoisessa Kovelin ja Kamin-Kašyrskyin piirit, idässä ja etelässä Rivnen alue (Rivnen ja Dubnon piirit) ja etelässä myös Lvivin alue. Piirin hallinnollinen keskus on Lutsk (217 197 as., 2021). Lutskin piiri kuuluu Ukrainan aluehallinnon toiseen tasoon. Heinäkuussa 2020 Ukraina supisti Volynian alueen piirien lukumäärän neljään. Aiempaa laajemman Lutskin piirin pinta-alaksi tuli 5 249,1 neliökilometriä. Ukrainan tilastokeskus arvioi Lutskin piirin väkiluvuksi 456 928 (1.1.2021). Kaupunkilaisiksi luokiteltiin prosenttia piirin asukkaista (279 839 as.), eli viiden kaupungin (Berestetško, Horoh’iv, Kivertsi, Lutsk ja Rožyštše) ja kahdeksan kaupunkityyppisen taajaman väestö. Lutskyi-Raion.png|Lutskin piiri oli alueeltaan huomattavasti pienempi ennen heinäkuun 2020 alueuudistusta. Lutsk airfield.jpg|Lutskin lentoasema. Лютеранская кирха (26101418373).jpg|Luterilainen kirkko Lutskissa. ==Lähteet== ==Aiheesta muualla== *
Lozovan piiri

Lozovan piiri () on aluehallinnollinen piiri Ukrainan Harkovan alueella. Piiri on perustettu alkujaan vuonna 1923. Heinäkuussa 2020 piiriä laajennettiin osana Ukrainan aluehallinnon uudistusta. Piiri rajoittuu lännessä Krasnohradin piiriin, pohjoisessa Tšuhujivin piiriin, idässä Izjumin piiriin, kaakossa Donetskin alueeseen (Kramatorskin piiri) ja etelässä Dnipropetrovskin alueeseen (Synelnykoven ja Pavlohradin piirit). Piirin hallinnollinen keskus on Lozovan kaupunki (54 026 as., 2021). Lozovan piiri kuuluu Ukrainan aluehallinnon toiseen tasoon. Heinäkuussa 2020 Ukraina supisti Harkovan piirien lukumäärän seitsemään. Tällöin Lozovan piiriä laajennettiin alueliitoksin ja uudeksi pinta-alaksi tuli 4 027,1 neliökilometriä. Ukrainan tilastokeskus arvioi Lozovan piirin väkiluvuksi 150 400 (1.1.2021). Kaupunkilaisiksi luokiteltiin 68,7 prosenttia piirin asukkaista (103 272 as.), eli kahden kaupungin (Lozova ja Pervomaiskyi) ja neljän kaupunkityyppisen taajaman väestö. Ennen vuoden 2020 alueuudistusta, aiempi Lozovan piiri kattoi huomattavasti suppeamman pinta-alan ja piirissä asui vähemmän väkeä. == Lähteet == ==Aiheesta muualla== Luokka:Harkovan alueen piirit
The Game You Play

__NOTOC__ The Game You Play on suomalaisen Firevision-yhtyeen ensimmäinen albumi. Se julkaistiin 28. helmikuuta 2003. == Kappaleet == # # # # # # # # # # # # == Arvostelut == * Soundi: Firevision: The Game You Play Viitattu 24.2.2022. == Lähteet == Luokka:Suomalaiset popalbumit Luokka:Vuoden 2003 esikoisalbumit
Mart Niklus

Mart-Olav Niklus (s. 22. syyskuuta 1934 Tartto) on virolainen ornitologi, opettaja ja kansalaisoikeustaistelija Tartosta. == Neuvostovallan vastustaja == Vuonna 1959 Niklus sai Neuvosto-Virossa 10 vuoden pakkotyötuomion ja sen jälkeen 3 vuoden karkotuksen, koska hän oli ottanut valokuvia, jotka esittivät olemattomia tosiasioita kuten häirintäantenneja, luhistumaisillaan olevia asuntoja ja ruostuvia maatalouskoneita. Niklus oli toimittanut valokuvat läntisille tiedotusvälineille, jotka olivat julkaisseet ne. Syksyllä vuonna 1976 Tartossa opettajana toiminut Niklus pidätettiin, hänen asuntoonsa tehtiin kotietsintä ja esineitä takavarikoitiin. Nikluksen väitettiin monistaneen kiellettyä kirjallisuutta. Vankilassa Niklus ryhtyi nälkälakkoon ja vapautui. Hänet pidätettiin uudelleen 25.8.1977 kuulusteltavaksi, koska KGB seurasi ryhmiä, jotka valvoivat Helsingin sopimuksen noudattamista. KGB takavarikoi Nikluksen elämäkerran, kameran ja luontokuvauksen Saarenmaalta sekä kuulusteli häntä toistuvasti Tallinnassa ja Tartossa. Tammikuussa vuonna 1978 virolaisissa lehdissä julkaistiin artikkeli, jossa Nikluksen ja hänen perheensä yksityisiä asioita ruodittiin epäedullisessa valossa. Siinä annettiin ymmärtää Nikluksen aiheuttaneen veljensä itsemurhan. Artikkelin seurauksena Niklus sai tappouhkauksia ja hänen isänsä joutui murhayrityksen kohteeksi. Niklus itse oli Vilnassa kuulusteltavana liettualaista Viktoras Petkusta vastaan järjestetyn oikeudenkäynnin seurauksena, koska hän esiintyi oikeudenkäynnissä todistajana. Vuonna 1981 Niklus sai uuden 10 vuoden pakkotyötuomion, tällä kertaa ankaran kurin pakkotyöleirillä, sekä 5 vuoden karkotustuomion. == Lähteet == * Küng, Andres: Unelma vapaudesta. Passiivinen vastarinta nyky-Baltiassa. S. 23-25. Kustannuspiste Oy, 1979. ISBN 951-95192-9-7 * === Viitteet === Luokka:Neuvostoliittolaiset toisinajattelijat Luokka:Vuonna 1934 syntyneet Luokka:Elävät henkilöt
Cavour (Italia)

Cavour () on kunta Italiassa Piemonten alueella sijaitsevassa Torinon metropolikaupungissa.Cavour Sapere.it Cavour Enciclopedia Treccani Cavour Turismo Torino Vuoden 2022 alussa kunnassa oli arviolta 5 356 asukasta. ==Lähteet== ==Aiheesta muualla== Luokka:Torinon metropolikaupungin kunnat
Muistikatkoksia

Muistikatkoksia on Oliwia Tonterin ja Jerem Tonterin ohjaama suomalainen dokumenttielokuva vuodelta 2019. Elokuva on henkilödokumentti sen ohjaajista Oliwia ja Jerem Tonterista, jotka lähtevät Puolaan etsimään juuriaan. == Lähteet == == Aiheesta muualla == * Luokka:Vuoden 2019 dokumenttielokuvat Luokka:Vuoden 2019 suomalaiset elokuvat Luokka:Suomalaiset dokumenttielokuvat
Murtomaa (elokuva)

Murtomaa on Einari Paakkasen ohjaama suomalainen dokumenttielokuva vuodelta 2019. Elokuva on henkilödokumentti ja kasvutarina Palestiinasta suomeen muuttaneesta kymmenvuotiaasta Farahista. == Lähteet == == Aiheesta muualla == * Luokka:Vuoden 2019 dokumenttielokuvat Luokka:Vuoden 2019 suomalaiset elokuvat Luokka:Suomalaiset dokumenttielokuvat
Sibelius Festival Golfo del Tigullio e Riviera

Sibelius Festival Golfo del Tigullio e Riviera on Italiassa syys-lokakuussa järjestettävä musiikkijuhla, joka on nimetty säveltäjä Jean Sibeliuksen mukaan. Juhla kunnioittaa paitsi Sibeliusta, myös yleisesti pohjoismaista musiikkia. Sibelius asettui helmikuussa 1901 perheineen Liguriaan Tigullionlahdella sijaitsevaan Rapalloon ja sävelsi siellä toista sinfoniaansa. Hänen oleskelunsa siellä on ollut herätteenä tälle hänen nimeään kantavalle musiikkijuhlalle, jonka italialainen säveltäjä Federico Ermirio on perustanut vuonna 2015. Juhlapaikkoina on kaksi kaupunkia, Chiavari ja Santa Margherita Ligure. Ohjelmiston pääosa koostuu Sibeliuksen musiikista, mutta ohjelmistossa on ollut muutakin pohjoismaista Sibelius-henkistä musiikkia. Ohjelmassa on myös seminaareja, joiden aiheina on Liguriasta innoituksensa saaneita muiden alojen taiteilijoita. Juhla oli tauolla koronaviruspandemian vuoksi, mutta syksyllä 2023 se jälleen järjestettiin. Festivaalin taiteellisena johtajana toimii Giulia Ermirio, edesmenneen Federico Ermirion tytär.https://finlandabroad.fi/web/ita/ajankohtaista/-/asset_publisher/TV8iYvdcF3tq/content/al- via-in-liguria-l-ottava-edizione-del-sibelius-festival-golfo-del-tigullio-e- riviera-1/384951 Rapallossa toimii Orchestra di Rapallo ”Jean Sibelius”. ==Lähteet== Luokka:Liguria Luokka:Klassisen musiikin tapahtumat Luokka:Jean Sibelius
Tuopanjärvi

Tuopanjärvi on metsäjärvi Juuan kaakkoisosassa Pohjois-Karjalassa. Sen pinta- ala on 3,1 neliökilometriä. Etäisyys Joensuusta on 49 kilometriä pohjoiseen.Tuopanjärvi. Järviwiki. Viitattu 16.2.2022. == Maantiede == Tuopanjärven pituus kaakosta luoteeseen on noin 4,7 kilometriä. Järven keskiosa on etelä- ja pohjoisosaa leveämpi. Noin 21 hehtaaria Tuopanjärvestä on vähintään 10 metriä syvä. Syvimmät alueet sijaitsevat järven eteläosassa, järvi madaltuu pohjoista kohden. Tuopanjärveen virtaa Salakkajoki–Peukalojoki idästä, ja ympäristön soilta virtaa useita laskuojia. Tuopanjärven luusua sijaitsee lounaisen rannan Jokiniemen länsipuolella. Siitä alkaa Tuopanjoki, joka virtaa mutkitellen länteen ja laskee Höytiäiseen (87,3 metriä mpy). Tuopanjärven saariluku on 15. Vain kahden saaren pinta-ala on yli aarin. Järven rannoilla on jonkin verran pientaloja. Tuopanjärven vesitilavuus on 13 768 000 kuutiometriä. Sen keskimääräinen näkösyvyys oli 2010-luvulla 2,1 metriä ja ekologinen tila oli hyvä. Tuopanjärvi (04.862.1.001) kuuluu Tuopanjärven alueeseen (04.862), joka on kolmannen jakovaiheen vesistö Vuoksen vesistössä (04). Toinen jakovaihe on Tuopanjoen valuma-alue (04.86) ja ensimmäinen jakovaihe Höytiäisen valuma-alue (04.8). Tuopanjärvi on Tuopanjärven alueen laajin vakavesi. Sen ohella alueeseen kuuluu Rekilampi, Kopralampi, Multalampi ja Salolampi.Tuopanjärven alue (04.862). Järviwiki. Viitattu 16.2.2022. == Lähteet == Luokka:Juuan järvet Luokka:Höytiäisen valuma-alue
Foissy

Foissy on kunta Ranskassa Côte-d'Orin departementissa Bourgogne-Franche-Comtén alueella. Se sijaitsee noin 28 kilometriä Beaunen kaupungista luoteeseen. Kunnan alueella oleva linna Château d'Antigny on alkujaan rakennettu 1300-luvulla. Linnasta on jäljellä yksi 1500-luvun torni. Linnan viereen on rakennettu 1600- ja 1700-luvuilla asuinlinna, josta on näkymät linnan ranskalaiseen puistoon. ==Lähteet== ==Aiheesta muualla== Luokka:Côte-d’Orin kunnat
Seppo Parhankangas

Seppo Aarne Juhani Parhankangas (21. huhtikuuta 1938 Helsinki – 21. toukokuuta 2002 Helsinki) oli suomalainen yrittäjä ja yritysjohtaja, joka sai teollisuusneuvoksen arvonimen. Seppo Parhankankaan puoliso oli Leila Parhankangas. Seppo Parhankangas kävi Perniön yhteiskoulua 1950–1954 ja meni sitten Helsingin teknilliseen oppilaitokseen, josta hän valmistui teknikoksi vuonna 1960. Hän oli silti jo vuodesta 1956 työskennellyt myös asentajana Wihurilla. Työnjohtajana Parhankangas toimi sekä Santasalo-Sohlbergilla että Arsa-yhtiössä, samoin kuin itsenäisenä asentajana. Mouhijärvellä hän oli 1960-luvun puolivälissä sähkökurssin opettajana ja hakeutui sen jälkeen opiskelemaan ammattikoulun opettajaksi. Opettajan pätevyyden Parhankangas sai 1968, vaikka olikin ollut jo vuodesta 1966 ammattikoulun sähköosaston opettaja Hämeenkyrössä. Opettajana Hämeenkyrössä hän jatkoi vuoteen 1973 asti ja siirtyi sieltä ammattikoulujen opettajaopiston opettajaksi Hämeenlinnaan, aina vuoteen 1980 saakka. Hän oli silti ryhtynyt yrittäjäksi jo kaksi vuotta aiemmin, perustamalla oman toiminimen. Yrityksestä tuli alihankkija, joka valmisti muun muassa autoradiopuhelinten virtalähteitä. Syksyllä 1985 Parhankangas perusti Kyrel Oy:n, joka jatkoi yhteistyötä matkapuhelinvalmistajien, erityisesti Nokian mutta myös esimerkiksi Alcatelin kanssa. Vuonna 1998 teollisuusneuvoksen arvonimen saanut Parhankangas luopui toimitusjohtajan tehtävästä edellisenä vuonna ja seuraavana vuonna yhtiö myytiin Flextronicsille. Tuolloin Parhankankaalla oli Suomen toiseksi suurimmat pääomatulot ja 120 miljoonan markan nettotuloillaan hän oli rikkaimpia suomalaisia. Jätettyään liike-elämän Parhankangas hankki omistukseensa ja kunnostutti puolisoineen Tampereella sijaitsevan historiallisen Pikkupalatsin. ==Lähteet== Luokka:Suomalaiset opettajat Luokka:Suomalaiset yritysjohtajat Luokka:Suomalaiset yrittäjät Luokka:Vuonna 1938 syntyneet Luokka:Vuonna 2002 kuolleet
Frederick C. Bock

Frederick Carl Bock (18. tammikuuta 1918 Greenville, Michigan – 25. elokuuta 2000 Scottsdale, Arizona) oli Yhdysvaltain ilmavoimien majuri, joka oli niin kutsutussa operaatio Silverplatessa. Operaation tarkoituksena oli ensimmäisen ydinpommituksiin kykenevän lennoston operaatiovalmiuteen saattaminen. Bockin nimikkokoneena oli "Bockscariksi" nimetty Boeing B-29 Superfortress.https://www.atomicheritage.org/history/509th-composite-group Viitattu 24.2.2022. Ennen tätä oli Bock ollut pommituslentäjänä Himalajan yli lennoilla. Bock lensi "Great Artistea", joka oli tarkkailukone Nagasakiin kohdistuneessa Erikoispommihyökkäyksessä nro 16.https://www.atomicheritage.org/profile/frederick-c-bock Viitattu 24.2.2022. Hän kuljetti tarkkailijoita, joiden varusteina oli erinäisiä ydinräjähdyksen voimakkuutta mittaavia laitteita. Ydinpommituksia harjoitellessa Bock pommitti kahdesti Fukushimaa.Campbell, 2005: 26–29. Bockin koneessa mukana ollut: New York Timesin toimittaja William L. Laurence sai tähän lentoon liittyvästä raportistaan Pulitzerin palkinnon. Bock palkittiin Air Medal:illa sekä Distinguished Flying Cross:illa (DFC). Sodan jälkeen Frederick Bock opiskeli biologiksi Chicagossa. Hän kehitteli esimerkiksi peritoneaalista dialyysiä. Bock menehtyi syöpään kesällä 2000. ==Lähteet== * Campbell, Richard H. (2005). The Silverplate Bombers: A History and Registry of the Enola Gay and Other B-29s Configured to Carry Atomic Bombs. Jefferson, North Carolina: McFarland & Company. ISBN 0-7864-2139-8. === Viitteet === Luokka:Vuonna 1918 syntyneet Luokka:Vuonna 2000 kuolleet Luokka:Yhdysvaltalaiset lentäjät Luokka:Hiroshiman ja Nagasakin pommitukset
Warstein

Warstein on kaupunki Soestin piirikunnassa Nordrhein-Westfalenin osavaltiossa läntisessä Saksassa. == Maantiede == Warstein sijaitsee suhteellisen metsäisellä ylänkömaalla Westfalenin eteläosassa. Etäisyys Düsseldorfista on noin 110 kilometriä itäkoilliseen. Kaupungin korkein kohta on 581,5 metriä mpy ja matalin 216,5 metriä mpy. Warstein kuuluu Arnsbergin hallintopiiriin, joka kattaa Nordrhein-Westfalenin keski- ja kaakkoisosat. Soestin piirikunta puolestaan kattaa hallintopiirin koillisosan. Warsteiniin kuuluu varsinaisen Warsteinin lisäksi Allagen, Belecke, Hirschberg, Mülheim, Sichtigvor, Suttrop ja Waldhausen. Ne olivat itsenäisiä maalaiskuntia vuoteen 1975. Lisäksi kaupunkiin kuuluu, Niederbergheim, joka oli aiemmin osa Allagenia. == Historia == Ensimmäinen luotettava asiakirjamaininta Warsteinista on vuodelta 1214. Aiemmin kaupunkia pidettiin huomattavasti vanhempana. Keskiaikana Warstein kuului Hansaliittoon. Suuri osa kaupungista paloi 31. joulukuuta 1802, minkä jälkeen sen keskusta siirrettiin Wester-joen varrelle. Warstein liitettiin Preussiin 1816. Warsteinissa on runsaasti historiallisia ristikkotaloja. Merkittävä kirkkorakennus on keskiaikainen Alte Kirche St. Pankratius und Sebastian. Warsteinin korkeimmalle kohdalle valmistui kesällä 2008 näköalatorni Lörmecke-Turm, jonka korkeus on 35 metriä. == Talous ja liikenne == Warsteinissa on muun muassa sähköteollisuutta, metallinjalostusta, rakennusteollisuutta ja logistiikka-alan toimijoita. Kaupungissa toimii 1753 perustettu panimo Warsteiner Brauerei Haus Cramer KG, joka valmistaa Warsteiner-olutta. Moottoritie BAB 44 kulkee Warsteinin pohjoispuolitse ja BAB 46 eteläpuolitse. == Lähteet == == Aiheesta muualla == *Warstein, Nordrhein- Westfalen, Saksa — Sunrise, Sunset, and Daylength Luokka:Nordrhein-Westfalenin kunnat Luokka:Saksan kaupungit